cyanic-selkie/wikianc huggingface dataset:
প্রজ্বলন বিন্দু
পদ্ধতি
প্রতিটি তরলের একটি সুনির্দিষ্ট বাষ্প চাপ থাকে, যেটা হল ঐ তরলের তাপমাত্রার একটি প্রতিক্রিয়া এবং এটি বয়েলের সুত্র মেনে চলে। তাপমাত্রা বৃদ্ধির সাথে সাথে, বাষ্প চাপ বাড়তে থাকে। যখন বাষ্প চাপ বৃদ্ধি পায়, বাতাসে প্রজ্বলনশীল বা দাহ্য তরল পদার্থের বাষ্পের ঘনত্ব বৃদ্ধি পায়। ফলাফলস্বরুপ, তাপমাত্রার উপর নির্ভর করে বাতাসে প্রজ্বলনশীল তরল বাষ্প ঘনত্বের পরিমান। একটি নির্দিষ্ট ঘনত্বের প্রজ্বলনশীল বা দাহ্য তরল পদার্থের বাষ্প হলেই বাতাসে প্রজ্বলতা হওয়া সম্ভব, এটা হল প্রজ্বলতার নিম্ন সীমা, এবং এই ঘনত্ব প্রতিটি প্রজ্বলনশীল বা দাহ্য তরল পদার্থের জন্য আলাদা এবং সুনির্দিষ্ট। প্রজ্বলন বিন্দু হল সেই সর্বনিম্ন তাপমাত্রা যে সময় যথেষ্ট পরিমাণ প্রজ্বলনশীল বাষ্প উপস্থিত থাকবে যাতে উৎস থেকে আগুন দেয়ার পর সেটিতে আগুন জ্বলতে থাকবে।
পরিমাপ
দুটি মৌলিক পদ্ধতি আছে প্রজ্বলন বিন্দু পরিমাপের: খোলা কাপ পদ্ধতি এবং বদ্ধ কাপ পদ্ধতি। খোলা কাপ ডিভাইসে, নমুনাটি খোলা কাপে রেখে উত্তপ্ত করা হয় এবং কিছুক্ষণ অন্তর অন্তর, একটি অগ্নিশিখা তরলের পৃষ্ঠের উপর ধরা হয়। পরিমাপকৃত প্রজ্বলন বিন্দুর মানে ভিন্নতা হতে পারে, প্রকৃত পক্ষে তরলের পৃষ্ঠের কত উপরে অগ্নিশিখা ধরা হয়েছে তার উপর এটি নির্ভর করে এবং পর্যাপ্ত উচ্চতায় পরিমাপকৃত প্রজ্বলন বিন্দুর তাপমাত্রা অগ্নি বিন্দুর সঙ্গে মিলে যাবে। এ পদ্ধতির সবচেয়ে ভাল উদাহরণ হল ক্লিভল্যান্ড খোলা কাপ (সিওসি) পদ্ধতি।
দুই ধরনের বদ্ধ কাপ পদ্ধতি রয়েছে: "অসমতা", যেমন পেনস্কাই-মার্টেনস পদ্ধতি, যেখানে তরলের উপরের বাষ্পের তাপমাত্রা তরলের সাথে সাম্যাবস্থায় থাকে না এবং "সমতাপূর্ণ", যেমন ক্ষুদ্র স্কেল পদ্ধতি (যা সাধারণত সেটাফ্লাস নামে পরিচিত), যেখানে ধরা হয় বাষ্পের তাপমাত্রা তরলের সাথে সাম্যাবস্থায় থাকে। এই উভয় প্রকারের ক্ষেত্রে কাপটির ঢাকনা বদ্ধ থাকে, যার মাধ্যমে আগুনের উৎস এতে আগুন দেয়া যায়। বন্ধ কাপ পরীক্ষণ পদ্ধতিতে সাধারণত খোলা কাপ পদ্ধতির তুলনায় প্রজ্বলন বিন্দুর অনেক নিম্ন মান অর্জন করা যায় (সাধারণত ৫-১০ ° সে অথবা ৯-১৮ ° ফা: নিম্ন পর্যন্ত) এবং বাষ্প চাপ কোন তাপমাত্রায় প্রজ্বলতার নিম্ন সীমায় পৌছায় তা নির্ণয়ে এটি পারতপক্ষে ভাল মান দেয়।
প্রজ্বলন বিন্দু আসলে একটি গবেষণামূলক পরিমাপ এটি কোনো মৌলিক বাহ্যিক পরিমাপ নয়। পরিমাপকৃত মান পরিমাপ যন্ত্রের উপর নির্ভর করে এবং পরীক্ষণের প্রোটোকল পরিবর্তনের সাথে সাথে এর পরিবর্তন ঘটে, তাপমাত্রা পরিবর্তনের হারের (স্বয়ংক্রিয় পরীক্ষণ যন্ত্র দ্বারা) সাথে এর পরিবর্তন ঘটে, নমুনাটি সাম্যাবস্থায় আসার সময়ের উপর নির্ভর করে, নমুনার পরিমাণের উপর এবং নমুনাটি নাড়ানো হয়েছিল কিনা তার উপরও নির্ভর করে।
একটি তরলের প্রজ্বলন বিন্দু নির্ধারণের পদ্ধতির ক্ষেত্রে বেশ কিছু সুনির্দিষ্ট স্ট্যান্ডার্ড বা আদর্শ রয়েছে। উদাহরণস্বরূপ, পেনস্কাই-মার্টেনস বদ্ধ কাপ পদ্ধতিটি এএসটিএম ডি৯৩, ইপি৩৪, আইএসও ২৭১৯, ডিআইএন ৫১৭৫৪, জেআইএস কে২২৬৫ এবং এএফনোর এম০৭-০১৯ এ বিস্তারিত বিবরণ রয়েছে। প্রজ্বলন বিন্দু নির্ধারণের ক্ষুদ্র স্কেল বদ্ধ কাপ পদ্ধতিটি এএসটিএম ডি৩৮২৮ এবং ডি৩২৭৭, ইএন আইএসও ৩৬৭৯ এবং ৩৬৮০ এবং আইপি ৫২৩ এবং ৫২৪ এ বিস্তারিত বিবরন রয়েছে।
সিইএন / টিআর ১৫১৩৮ প্রজ্বলন বিন্দু পরীক্ষণের গাইড লাইন প্রদান করে এবং আইএসও টিআর ২৯৬৬২ প্রজ্বলন বিন্দু পরীক্ষার গাইডেন্স, তথা প্রজ্বলন বিন্দু পরীক্ষার মূল দিকগুলোর আলোচনা করে।
উদাহরণ
গ্যাসোলিন (পেট্রোল) জ্বালানিটি ব্যবহার করা হয় একটি স্ফুলিঙ্গ-ইগনিশন ইঞ্জিনে। এই জ্বালানিটিকে বায়ুর সঙ্গে মিশ্রণ করা হয় এর প্রজ্বলতার সীমার মধ্যে রেখে এবং সংকোচনের মাধ্যমে এটির উত্তাপ বাড়ানো হয় এবং বয়েলের সূত্র অনুসরন করে এই তাপমাত্রা এর প্রজ্বলন বিন্দুর উপরে থাকে, তারপর স্পার্ক প্লাগ দ্বারা এটিকে প্রজ্বলন করা হয়। জ্বালানিকে প্রজ্বলিত করার জন্য, এর নিম্ন প্রজ্বলন বিন্দু থাকা প্রয়োজন, কিন্তু কম্বাশন চেম্বারের থাকা পূর্বের উত্তাপের ফলে সৃষ্ট হওয়া প্রিইগনিশন রোধে, জ্বালানির একটি উচ্চ স্বতঃপ্রজ্বলন তাপমাত্রা থাকতে হবে।
ডিজেল জ্বালানির প্রজ্বলন বিন্দু পরিবর্তিত হতে পারে ৫২ থেকে ৯৬° সে: (১২৬ ° থেকে ২০৫ ° ফারেনহাইট) পর্যন্ত। ডিজেল কমপ্রেশন-ইগনিশন ইঞ্জিনে ব্যবহারের জন্য উপযুক্ত। বাতাসকে সংকোচিত করা হয় যতক্ষণ না পর্যন্ত জ্বালানিটি স্বতঃপ্রজ্বলন তাপমাত্রার উপরে উত্তপ্ত হয়, এরপরে এটিকে উচ্চ চাপ প্রয়োগ করে স্প্রে করে ইনজেক্ট করা হয়, এ সময় বায়ু-জ্বালানির মিশ্রণটিকে প্রজ্বলতার সীমার মধ্যে রাখা হয়। একটি ডিজেল-জ্বালানি চালিত ইঞ্জিনে, কোন অগ্নি উৎস (যেমন পেট্রল ইঞ্জিনের স্পার্ক প্লাগ) থাকে না। ফলাফলস্বরূপ, ডিজেল জ্বালানির অবশ্যই একটি উচ্চ প্রজ্বলন বিন্দু এবং একটি নিম্ন স্বতঃপ্রজ্বলন তাপমাত্রা থাকতে হয়।
২০১৯ বাংলাদেশে ডেঙ্গুর প্রাদুর্ভাব
বাংলাদেশে ২০১৯ সালের ডেঙ্গুর প্রাদুর্ভাব মূলত এপ্রিল মাসে শুরু হয় এবং এখনও অব্যাহত আছে। এই ডেঙ্গুর প্রাদুর্ভাব সমগ্র বাংলাদেশে ছড়িয়ে পড়েছিল। স্বাস্থ্য পরিষেবা অধিদফতরের মতে, ১ আগস্ট ২০১৯ পর্যন্ত ১৪ জন মারা যায় এবং ১৯,৫১৩ জন আক্রান্ত হয়, যার বেশিরভাগই শিশু। যদিও অন্য উৎসগুলি মৃতের সংখ্যা ইতিমধ্যে ৫০ পেরিয়ে গেছে বলে জানায়। ২০১৯ সালের ১ আগস্ট, ডিজিএইচএস দেশের সমস্ত জেলাতে এই রোগের প্রাদুর্ভাব ঘটেছে বলে নিশ্চিত করে। অধিকন্তু, এটি ২৪ ঘণ্টায় নতুন সংক্রামিত ১৭১২জন রোগীর  কথা প্রকাশ করে যা একদিনে আক্রান্ত হওয়া লোকের সংখ্যা হিসেবে রেকর্ড পরিমাণ। সরকারী সূত্রে জানা যায়, প্রতি ঘণ্টায় প্রায় ৭১ জন ডেঙ্গু জ্বরে আক্রান্ত হয়। আক্রান্ত অঞ্চলের মধ্যে ঢাকা  জেলা এবং  ঢাকা বিভাগ সবচেয়ে বেশি আক্রান্ত হয়। বিশেষজ্ঞরা আশঙ্কা করেন যে, আগস্টে ঈদ-আল-আধহার ছুটি উদ্‌যাপন করার জন্য প্রচুর লোক বড় শহর থেকে গ্রামীণ অঞ্চলে ভ্রমণ করবেন এর ফলে অবস্থার আরো অবনতি হতে পারে। রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর) ধারণা করে যে এর প্রকোপ সেপ্টেম্বর পর্যন্ত অব্যাহত থাকবে।
স্বাস্থ্য অধিদপ্তরের সংক্রামক রোগ নিয়ন্ত্রণ (সিডিসি) ইউনিট মার্চ ২০১৯-এর প্রাদুর্ভাব সম্পর্কে সতর্ক করেছিলো। জানুয়ারিতে তারা ঢাকা শহরে একটি জরিপ সম্পন্ন করে যেখানে তারা শহরের বিভিন্ন স্থানে লার্ভা এবং প্রাপ্তবয়স্ক এডিস মশার উপস্থিতি দেখতে পায়। জরিপের ফলাফলের ভিত্তিতে, তারা উভয় সিটি কর্পোরেশনকে আগামি মাসগুলিতে প্রাদুর্ভাবের সম্ভাবনা সম্পর্কে সতর্ক করেছিল। সিডিসির পরিচালক ড. সানিয়া তাহমিনা বলেন, তারা ভবিষ্যতের প্রকোপ হওয়ার সম্ভাবনা বিবেচনা করে ফেব্রুয়ারি থেকে চিকিৎসক ও নার্সদের প্রশিক্ষণও দেওয়া শুরু করেছিলেন।
আগস্ট ২০১৯-এ, বাংলাদেশ সরকার ডেঙ্গু টেস্ট কিট আমদানিতে সমস্ত শুল্ক প্রত্যাহার করে।
ইতিহাস
বাংলাদেশে ২০০০ সালে সর্বপ্রথম ডেঙ্গু জ্বর দেখা দেয়। দাবি করা হয়েছিল সেই বছরে ৯৩ জন মারা গেছে। ৩ বছর পরে মৃত্যুর সংখ্যা ধীরে ধীরে প্রায় শূন্যে নেমে আসে। তবে এটি আবার ২০১৮ সালে ফিরে আসে, এতে ২৬ জন মারা যায় এবং ১০,১৪৮ জন আক্রান্ত হয়।  ২০১৮ এর আগে সর্বোচ্চ আক্রান্ত লোকের সংখ্যা ছিলো ২০০২ সালে, ৬,২৩২ জন।
জুলফিকার আহমদ কিসমতী
মাওলানা জুলফিকার আহমদ কিসমতী ছিলেন একজন বাংলাদেশি সাংবাদিক, গবেষক, বহু গ্রন্থপ্রণেতা ও ইসলামি চিন্তাবিদ। তিনি ফ্রাঙ্কলিন পাবলিকেশন্স কর্তৃক প্রকাশিত প্রথম বাংলা বিশ্বকোষের অন্যতম সম্পাদক ছিলেন। এছাড়াও তিনি বাংলাদেশ বেতারের বহিঃবিশ্ব প্রোগ্রামের আরবি সংবাদ পাঠক ও পর্যালোচক হিসাবে দায়িত্বরত ছিলেন। তিনি দৈনিক সংগ্রাম পত্রিকার সিনিয়র সহকারি সম্পাদক ছিলেন। এর পাশাপাশি তিনি জাতীয় প্রেস ক্লাবের স্থায়ী সদস্য, ইসলামিক ফাউন্ডেশন সম্পাদনা পরিষদের সদস্য ও বাংলা একাডেমির সদস্যও ছিলেন।
জন্ম ও পরিচয়
কিসমতী ১৯৩৫ সালের ২ জানুয়ারি কুমিল্লা জেলার চৌদ্দগ্রাম উপজেলার বাগৈগ্রাম মোক্তার বাড়ি গ্রামের এক মুসলিম পরিবারে জন্মগ্রহণ করেন। তার পিতার নাম মুন্সি সেকান্দার আলি ও মাতার নাম জমিলা খাতুন।
শিক্ষাজীবন
আসমতী প্রাথমিক শিক্ষা গ্রহনের জন্য স্থানীয় হাজতখোলা সরকারি প্রাথমিক বিদ্যালয় ভর্তি হন, প্রাথমিক শিক্ষা সম্পন্ন করার পরে বটগ্রাম হামিদিয়া মাদ্রাসায় ভর্তি হন। এই মাদ্রাসা থেকে তিনি ১৯৫১ সালে দাখিল ও ১৯৫৫ সালে আলিম পাশ করেন। এরপরে তিনি ১৯৫৭ সালে বটগ্রাম হামিদিয়া মাদ্রাসা থেকে বাংলা ও ইংরেজি অতিরিক্ত বিষয় নিয়ে ফাজিল পাশ করেন। পাশাপাশি তিনি চট্টগ্রামের হাটহাজারি মাদ্রাসায় ভর্তি হন, ১৯৫৭ সালে তিনি এখান থেকে দাওরা পাশ করেন। এরপরে কামিল পড়ার জন্য ফেনী আলিয়া মাদ্রাসায় ভর্তি হন, এখানে তিনি তাফসিরে বাইজাবি, তাফসিরে কাশকাফ, বুখারী শরীফ, মুসলিম শরীফসহ নানা ইসলামি বই সমাপ্ত করে ১৯৫৯ সালে কামিল পাশ করেন।
সোন হুং মিন
থাম্ব|217x217পিক্সেল|[[টটেনহ্যাম হটস্পার ফুটবল ক্লাব|টটেনহ্যামের একটি ম্যাচে সোন ]]
জুলফিকার আহমদ কিসমতী
লিখিত অবদান
আহমদ কিসমতীর বহু লিখিত অবদান রয়েছে, তার লেখাগুলো ইসলামি সংস্কারে ভূমিকা রেখেছে। তিনি প্রায় ৩০টি গ্রন্থ রচনা ও অনুবাদ করেছেন। তিনি ১৯৬০ ঢাকা থেকে প্রকাশিত উর্দু সাপ্তাহিক ‘ইনসাফ' পত্রিকায় সহকারি সম্পাদকের দায়িত্ব পালন করতেন। ১৯৬১ সালে তিনি ঢাকার এমদাদিয়া প্রকাশনা বিভাগে কাজ শুরুর মধ্যে দিয়ে সাংবাদিকতা জীবন শুরু করেন। উল্লেখযোগ্য গ্রন্থসমূহ:
সোন হুং মিন
সোন হুং মিন ( হাঙ্গুল: 손흥민; হাঞ্জা:孫興慜; জন্ম ৮ জুলাই ১৯৯২) একজন দক্ষিণ কোরিয়ান পেশাদার ফুটবলার যিনি ইংলিশ প্রিমিয়ার লিগের ক্লাব টটেনহ্যাম হটস্পার এবং দক্ষিণ কোরিয়া জাতীয় দলের অধিনায়ক এবং উইঙ্গার ও ফরোয়ার্ড হিসেবে খেলেন।
জুলফিকার আহমদ কিসমতী
লিখিত অবদান
মৌলিক রচিত গ্রন্থ
সোন হুং মিন
হ্যামবার্গার
২০০৮ সালে ১৬ বছর বয়সী সোন হুং মিন দোংবাক হাই স্কুল ছেড়ে হ্যামবার্গার একাডেমিতে যোগ দেয়। ২০০৯-১০ মৌসুমে তিনি হ্যামবার্গারের হয়ে ৬ ম্যাচে ১ গোল করেন।
২০১০-১১ প্রাক-মৌসুমে তিনি দলের হয়ে ৯ গোল করেন এবং প্রথম ক্লাবের সাথে অফিশিয়াল চুক্তি করেন। আগস্টে চেলসির বিপক্ষে গোলের পর পায়ের ইনজুরির জন্য ২ মাস খেলার বাইরে চলে যান। ২০১০ সালের ৩০ অক্টোবরে ফিরে এফসি কোণের বিপক্ষে প্রথম লিগ গোল করেন। সোন ২০১৪ সাল পর্যন্ত ক্লাবের সাথে চুক্তিবদ্ধ হয়। ২০১০-১১ মৌসুমে সব টুর্নামেন্টে ১৪ ম্যাচ খেলে ৩ গোল করেন। ২০১১-১২ মৌসুমে জ্বরের জন্য প্রথম ম্যাচ খেলতে পারেনি, তবে পরবর্তী ৩ ম্যাচে ২ গোল করেন। সেই মৌসুমে তিনি ক্লাবের হয়ে ৩০ ম্যাচে ৫ গোল করেন।
জুলফিকার আহমদ কিসমতী
মৃত্যু
কিসমতী ২০১৫ সালের ২৭ ডিসেম্বর ইউনাইটেড হাসপাতাল ঢাকায় বিভিন্ন বার্ধক্যজনিত বিভিন্ন অসুখে মৃত্যুবরন করেন।
সোন হুং মিন
হ্যামবার্গার
২০১২-১৩ মৌসুমে ৯ ফ্রেবুয়ারিতে সোন বুরুশিয়া ডর্ট্মুন্ডের বিপক্ষে জোড়া গোল করেন, ম্যাচটিতে হ্যামবার্গার ৪-১ গোলে জয়লাভ করে। ডর্ট্মুন্ডের বিপক্ষে চমৎকার পার্ফমেন্সের সুবাদে "বি ফার্মার" উপাধী পান। ১৪ এপ্রিলে সনের জোড়া গোলে মেইঞ্জ ০৫ এর বিপক্ষে ২-১ গোলে জ্যলাভ করে হ্যামবার্গার। তিনি ৩৪ ম্যাচে ১২ গোল করে মৌসুম শেষ করে।
বায়ার লেভারকুসেন
২০১৩ সালের ১৩ জুনে বায়ার লেভাকুসেন ১০ মিলিয়ন ইউরোতে সনকে কিনে নেয়, যা তাকে ক্লাবটির ইতিহাসের সবচেয়ে দামী খেলোয়াড়ে পরিণত করে । সোন ৫ বছরের চুক্তি করেন। সোন খুব দ্রুত ক্লাবের সাথে নিজেকে মানিয়ে নেন এবং প্রাক মৌসুমের ৩ ম্যাচে ৩ গোল করেন। ২০১৩ সালের ৯ নভেম্বরে হ্যামবার্গারের বিপক্ষে হ্যাট্রিক করে দলকে ৫-৩ গোলে জেতান। ২০১৩-১৪ মৌসুমে ৪৩ ম্যাচে ১২ গোল করেন।
২০১৫ সালের ১৪ ফেব্রুয়ারিতে উলসবার্গের বিপক্ষে হ্যাট্রিক করলেও ৪-৫ গোলে ম্যাচটি হারেন। সে ২০১৪-১৫ মৌসুমে ৪২ ম্যাচে ১৭ গোল করেন।
সোন ২০১৫-১৬ মৌসুমে লেভারকুসেনের হয়ে একটি লিগ ম্যাচ ও একটি চ্যাম্পিয়েন্স লিগ বাছাই ম্যাচ খেলেন।
২০১৫-১৬ মৌসুম
২০১৫ সালের ২৮ আগস্টে সোন প্রিমিয়ার লিগের ক্লাব টটেনহ্যাম হটস্পারে ২২ মিলিয়ন পাউন্ড (৩০ মিলিয়ন ইউরো) এর বিনিময়ে ৫ বছরের চুক্তিতে যোগ দেন। যা তাকে সবচেয়ে এশিয়ান ফুটবলারে পরিনত করে, ২০০১ সাল থেকে এই রেকর্ডটি ধরে রেখেছিলো জাপানি ফুটবলার হিদেতশি নাকাতা, তাকে পার্মা ২৫ মিলিয়ন ইউরোতে রোমা থেকে কেনে।
১৩ সেপ্টেম্বরে সান্ডারল্যান্ডের বিপক্ষে অভিষেক হয়, ম্যাচের ৬২ মিনিটে মাঠে নামেন, ম্যাচটিতে ১-০ গোলে জয়লাভ করে টটেনহ্যাম । ২০১৫-১৬ সালের ১৭ সেপ্টেম্বরে উয়েফা ইউরোপা লিগে প্রথম ম্যাচে কারাবাগের বিপক্ষে সনের জোড়া গোলে ৩-১ গোলে জয়লাভ করে টটেনহ্যাম। এর তিন দিন পর ঘরের মাঠে ক্রিস্টাল প্যালেসের বিপক্ষে নিজের প্রথম প্রিমিয়ার লিগ গোল করেন। ২ মে'তে চেলসির বিপক্ষে গুরুত্বপূর্ণ ম্যাচে একটি গোল করে, তবে ২য় হাফে চেলসি গোল করে ম্যাচটি ড্র করলে লেস্টার সিটি লিগ শিরোপা জিতে যায়।
২০১৬-১৭ মৌসুম
২০১৬ সালের ১০ সেপ্টেম্বরে সোন স্টোক সিটির বিপক্ষে ২ গোল এবং একটি এসিস্ট করে দলকে ৪-০ গোলে জেতায়। ১৪ অক্টোবরে প্রথম কোরিয়ান ও প্রথম এশিয়ান হিসেবে  'প্রিমিয়ার লিগ প্লেয়ার অফ দ্যা মান্থ ' নির্বাচিত হন। ২০১৭ সালের ১২ মার্চে সোন স্পার্সের হয়ে প্রথম হ্যাট্রিক করেন, এফএ কাপের ম্যাচটিতে মিলোয়ালকে ৬-০ গোলে হারায় টটেনহ্যাম। ১ এপ্রিলে একটি গোল দিয়ে বার্নলির বিপক্ষে ২-০ গোলে জয় পায়। এপ্রিলে আবার  'প্রিমিয়ার লিগ প্লেয়ার অফ দ্যা মান্থ' নির্বাচিত হন। সেই মৌসুমে সব ম্যাচ মিলিয়ে ২১ গোল করেন।
২০১৭-১৮ মৌসুম
সোন ২০১৭-১৮ মৌসুমে ১৩ সেপ্টেম্বরে উয়েফা চ্যাম্পিয়েন্স লিগে বুরশিয়া ডর্ট্মুন্ডের বিপক্ষে মৌসুমের ১ম গোল করেন, যেটায় ৩-১ গোলে জয়লাভ করে স্পার্স। লিভারপুলকে ৪-১ গোলে পরাজিত করা ম্যাচটিতে মৌসুমে নিজের প্রথম লিগ গোল করেন। ৫ নভেম্বরে সোনের করা একমাত্র গোলে ক্রিস্টাল প্যালেসকে হারায় স্পার্স।
আন্তর্জাতিক ক্যারিয়ার
২০১০ সালের ১০ ডিসেম্বরে সোন ২০১১ এএফসি এশিয়ান কাপে জাতীয় দলে জায়গা পান। ৩০ ডিসেম্বরে সিরিয়ার বিপক্ষে প্রীতি ম্যাচে অভিষেক হয়। এশিয়ান কাপে ভারতের বিপক্ষে নিজের প্রথম গোল করেন, ম্যাচটিতে ৪-১ গোলে জয়লাভ করে দক্ষিণ কোরিয়া। ২০১৩ সালের ২৩ মার্চে বিশ্বকাপ বাছাই ম্যাচে কাতারের বিপক্ষে ৮১ মিনিটে বদলি হিসেবে নেমে ৯৬ মিনিটে ম্যাচের একমাত্র গোলটি করেন।
২০১৪ সালের জুনে সোন ২০১৪ বিশ্বকাপের জন্য দক্ষিণ কোরিয়ায় সুযোগ পান। বিশ্বকাপে আলজেরিয়ার বিপক্ষে একটি গোল করেন। সোন ২০১৫ সালে অস্টেলিয়ায় এএফসি এশিয়ান কাপে সুযোগ পান। কোয়ার্টার ফাইনালে সনের জোড়া গোলে উজবেকিস্তানকে ২-০ গোলে হারায় কোরিয়া। ফাইনালে ২-১ গোলে হেরে যায় কোরিয়া।
২০১৫ সালের ৩ সেপ্টেম্বরে বিশ্বকাপ বাছাইয়ে সোনের হ্যাট্রিকে লাওসকে ৮-০ গোলে হারায় কোরিয়া।
ব্যক্তিগত জীবন
সোনের বাবা সোন উং-জং সাবেক ফুটবলার এবং দক্ষিণ কোরিয়া জাতীয় দলের কোচ ছিলেন।
পাহাড়ি মাইট্টা সাপ
ভৌগোলিক পরিসীমা
এটি ভারতের মেঘালয় রাজ্যের খাসি পাহাড়ে পাওয়া যায়।
মাসিহুজ্জামান খান
মাসিহুজ্জামান খান (১৮৪০ - ১৭ ডিসেম্বর ১৯১০) ছিলেন একজন ভারতীয় মুসলিম পণ্ডিত। তিনি দারুল উলুম নাদওয়াতুল উলামার দ্বিতীয় চ্যান্সেলর হিসেবে দায়িত্ব পালন করেন। তিনি মীর লাইক আলি খান এবং মাহবুব আলি খানের শিক্ষক ছিলেন।
জীবনী
মাসিহুজ্জামান খান শাহজাহানপুরে ১৮৪০ (১২৫৬ হিঃ) সালে জন্মগ্রহণ করেন। তিনি প্রাথমিক শিক্ষা আহমদ আলী শাহাবাদীর কাছ থেকে লাভ করেন এবং তারপরে হায়দরাবাদে চলে যান তার নিজের ভাই মুয়াম্মাদ জামান খানের সাথে পড়াশোনা করার জন্য।
মাসিহুজ্জামান খান ১৮৯৫ সালে লখনউতে নাদওয়াতুল উলামার দ্বিতীয় সাধারণ সভায় যোগ দিয়েছিলেন এবং ব্যবস্থাপনা সদস্য নিযুক্ত হয়েছিলেন। ১৯০৩ সালের ১৯ জুলাই মুহাম্মদ আলী মুঙ্গেরি পদত্যাগের পর তিনি তিন বছরের জন্য নাদওয়াতুল উলামার অন্তর্বর্তীকালীন ব্যবস্থাপক নিযুক্ত হন। নাদওয়াতুল উলামার জার্নাল আল-নাদওয়াহ শাহজাহানপুর থেকে শুরু হয়েছিল, যখন তিনি ম্যানেজার ছিলেন। ১৯০৫ সালের ২১ এপ্রিল তিনি নাদওয়াতুল উলামা থেকে পদত্যাগ করেন। ১৯১০ সালের ১৭ ডিসেম্বর তিনি মারা যান।
নানকৌড়ি দ্বীপ
ইতিহাস
১৭৫৫ সালে, ডেনমার্ক সরকার আনুষ্ঠানিকভাবে নিকোবরের উপর সার্বভৌমত্ব দাবি করেছিল, ফ্রেডরিক্সার্নির (ফ্রেডরিক দ্বীপপুঞ্জ) নামে এবং হার্নহুটের মোরাভিয়ান ভাইদের নেওয়া একটি উদ্দেশ্যকে উৎসাহিত করেছিল। ঠিক উত্তরে অবস্থিত কামোর্তা দ্বীপের সাথে নানকৌড়ি দ্বীপটি "বিস্তৃত স্থলবেষ্টিত" নানকৌড়ি পোতাশ্রয় গঠন করেছে। অন্তত ১৭শ শতকের পর থেকে ইউরোপীয় নাবিকেরা এটি ব্যবহার করত এবং বর্ণিত দ্বীপকে বলেছিল "বিশ্বের অন্যতম নিরাপদ প্রাকৃতিক আশ্রয়স্থল"। মনে করা হয় বন্দরটি জলদস্যুতার ঘাঁটি হিসাবে ব্যবহৃত হয়েছিল; ১৮৬৮ সালে, ব্রিটিশ নৌবাহিনী জোর করে বন্দরে প্রবেশ করেছিল এবং সন্দেহজনক জলদস্যু জাহাজ ধ্বংস করেছিল।
জনসংখ্যার উপাত্ত
২০১১ সালের আদমশুমারি অনুসারে নানকৌড়ি দ্বীপে ১০১৯ জন লোক বাস করছে।
ভূগোল
নানকৌড়ি দ্বীপটি ৪৭ বর্গকিমি অঞ্চল নিয়ে বিস্তৃত, এবং নিকোবর দ্বীপের উত্তরতম প্রান্তে অবস্থিত কার নিকোবরের ১৬০ কিমি দক্ষিণ-দক্ষিণ পূর্বে অবস্থিত। অন্য নিকোবরীয় দ্বীপপুঞ্জের মতো নানকৌড়িও ভারতীয় প্রজাতন্ত্রের সার্বভৌমত্বের অধীনে। এটি নিকোবর এবং আন্দামান আদিবাসী সংরক্ষণ অঞ্চলেরও একটি অংশ, যার জন্য বিনা অনুমতিতে দ্বীপে নাগরিকদের ভ্রমণ বা ব্যবসা পরিচালনা করা নিষিদ্ধ। এর উদ্দেশ্য সেখানে বসবাসকারী স্থানীয় জনগোষ্ঠীর স্বার্থ সংরক্ষণ করা।
প্রশাসন
দ্বীপটি নানকৌড়ি তহশিলের নানকৌড়ির জনপদের অন্তর্গত।
ভক্তিবিনোদ ঠাকুর
<div class="quotebox pullquote floatright" style="width:21em; ভক্তিবিনোদ ঠাকুর (২ সেপ্টেম্বর ১৮৩৮ - ২৩ জুন ১৯১৪) (জন্ম নাম- কেদারনাথ দত্ত) ঊনবিংশ শতকের শেষভাগ এবং বিশ শতকের মধ্যভাগের একজন ভারতীয় হিন্দু দার্শনিক, সাধক, ধর্মগুরু এবং গৌড়ীয় বৈষ্ণবধর্মের আধ্যাত্মিক সংস্কারক ছিলেন। সমকালীন গৌড়ীয় ধর্মের নেতাদের মধ্যে তিনি ছিলেন অত্যন্ত প্রভাবশালী ব্যক্তিত্ব। পশ্চিমবঙ্গে তথা বিশ্বের বিভিন্ন স্থানে গৌড়ীয় ধর্ম প্রচারে তিনি ও তার পুত্র ভক্তিসিদ্ধান্ত সরস্বতী ঠাকুর অগ্রণী ভূমিকা নিয়েছিলেন।
কেদারনাথ দত্ত ১৮৩৮ খ্রিস্টাব্দের ২ অক্টোবর বেঙ্গল প্রেসিডেন্সির অধুনা পশ্চিমবঙ্গের নদীয়া জেলার প্রাচীন জনপদ উলা তথা বীরনগর শহরে তার মাতুলায়ে। মাতামহ ছিলেন ঈশ্বরচন্দ্র মিত্র মুস্তাফি। কান্যকুব্জীয় কায়স্থ জমিদার পরিবারের সন্তান কেদারনাথের পিতা ছিলেন আনন্দচন্দ্র দত্ত এবং মাতা জগৎমোহিনী দেবী। কেদারনাথ তার পিতামাতার ছয় সন্তানের তৃতীয় ছিলেন। ১৮৫২ খ্রিস্টাব্দ পর্যন্ত নিজের গ্রামে লেখাপড়া শিখে কলকাতায় আসেন। ভর্তি হন তৎকালীন হিন্দু কলেজে। সমসাময়িক পাশ্চাত্য দর্শন ও ধর্মতত্ত্বে শিক্ষা লাভ করেন। ঈশ্বরচন্দ্র বিদ্যাসাগর, বঙ্কিম চন্দ্র চট্টোপাধ্যায় এবং শিশির কুমার ঘোষ প্রমুখ বিশিষ্ট বাঙালি সাহিত্যিক ও বুদ্ধিজীবী ব্যক্তিত্বদের সঙ্গে তার ঘনিষ্ঠতা হয়। আঠারো বৎসর বয়সেই তিনি বাংলা ও উড়িষ্যার বিভিন্ন গ্রামে শিক্ষকতা করেন। তারপর ব্রিটিশ শাসকের বিচার বিভাগের কর্মচারী হয়ে ১৮৬৬ খ্রিস্টাব্দে ডেপুটি ম্যাজিস্ট্রেট পদ লাভ করেন।
এছাড়াও, তিনি বৈষ্ণবধর্ম প্রচারের জন্য বাংলাভাষায় এক মাসিক পত্রিকা সজ্জনতোষণী সম্পাদনা করতেন।  তার এই  ধর্মতাত্ত্বিক, দার্শনিক এবং সাহিত্যিক অবদানের স্বীকৃতিস্বরূপ, স্থানীয় গৌড়ীয় বৈষ্ণব সম্প্রদায় ১৮৮৬ খ্রিস্টাব্দে 'কেদারনাথ দত্ত'কে ভক্তিবিনোদ উপাধিতে ভূষিত করে এবং তিনি ভক্তিবিনোদ ঠাকুর নামে পরিচিত হন।
পরবর্তীকালে তিনি নাম-হট্ট অর্থাৎ (কৃষ্ণ) "নামের বাজার" প্রতিষ্ঠা ও পরিচালনা করতে থাকেন। ভ্রাম্যমাণ প্রচারমূলক অনুষ্ঠানে বক্তৃতা, মুদ্রিত উপকরণ সঙ্গে নিয়ে বাংলা গানে সারা বাংলার গ্রাম ও শহর জুড়ে ধর্মতত্ত্ব এবং চৈতন্যের অনুশীলন ছড়িয়ে দেওয়ার অনুষ্ঠান পরিকল্পনা হল নাম হট্টের উদ্দেশ্য। মায়াপুরে ভক্তিবিনোদের বাসভবন 'সুরভী কুঞ্জ' হতে 'নাম-হট্ট' পরিচালিত হত। নবদ্বীপের কাছে মায়াপুরে চৈতন্যের জন্মের স্থানের সন্ধান তথা পুনঃআবিষ্কার ভক্তিবিনোদ ঠাকুর দেন এবং সেখানে একটি বিশেষ মন্দির স্থাপন করা হয়েছে।
বাইল
প্রত্নতত্ত্ব ও ধর্মশাস্ত্র অনুযায়ী
বাইল মূলত বৃষ্টি, সূর্য, বজ্র,উর্বরতা ও কৃষির দেবতা ও কিছু দিকে তিনি পানির দেবতা ইয়ামকেও চগাড়িয়ে যান। বাইল দেবতা ডাগনের পুত্র। শস্যের দেবতা বাইলের পুনর্জন্মের অনুমোদন দেয়। বাইলের ধারণাটা আসে যখন খ্রিস্টানরা তাদের প্রাচীন দেবতাদের দানবে রূপান্তর করেন ও দানবিদ্যায় নরকের মানুষদের নানা ভাবে ভাগ করা হয়। সেমেটিক দেবতা বাইলও এর থেকে বাদ পড়েনি ও একটি আলাদা সৃষ্টিতে পরিণত হয়েছে বাইলজাবাব থেকে। আরামিন্স যারা তার উপাসনা ভূমধ্যসাগরের অন্যান্য অংশেও ছড়িয়ে দেন তারা সেমেটিক দেবতা হাডাডকেও বাইল নামে ডাকত। প্রাথমিক দানববিশেষজ্ঞরা বাইল বা হাডাড সম্পর্কে জানত না তেমন, যদিও বাইবেলে এটাকে যেকোন অঙ্কের স্থানীয় ভূত হিসেবে দেখা হয়েছে। বাইলকে বাইলজাবাবের সাথে গুলিয়ে ফেলা হত প্রত্নতত্ত্ববিদেরা রাস সামরা ও ইবলা খননের আগে যেখানে তারা প্রাচীন অনেক লেখা পান এই সিরিয়ান এদবতামন্ডলী সম্পর্কে। কিছু খ্রিস্টান লেখায় একে উচ্চ পদস্থ শয়তান বা শয়তান নিজেই হিসেবে দেখা হয়।
ভক্তিবিনোদ ঠাকুর
এছাড়াও ভক্তিবিনোদ ঠাকুর পাশ্চাত্যে চৈতন্যের শিক্ষার প্রসারের পথপ্রদর্শক ছিলেন। ১৮৮০ খ্রিস্টাব্দে তিনি মার্কিন যুক্তরাষ্ট্রের রাল্ফ ওয়াল্ডো এমারসন এবং ইউরোপের রেইনহোল্ড রোস্টের কাছে তার রচনাগুলি পাঠান।
বাইল
প্রত্নতত্ত্ব ও ধর্মশাস্ত্র অনুযায়ী
বাইবেল ও ঐতিহাসিক প্রমাণ পাওয়া যায় যে মোয়াবিতেসরা বাইলের উপাসনা করত। মোয়াবিতেস থেকে ইসলামপূর্ব যুগে মক্কার মানুষরা হুবালের মূর্তি নিয়ে আসে।
ভক্তিবিনোদ ঠাকুর
বিশ শতকের সূচনায় গৌড়ীয় ধর্মের পুনরুজ্জীবনে সবচেয়ে উল্লেখযোগ্য প্রচার কেদারনাথের আধ্যাত্মিক উত্তরাধিকারী তথা সুযোগ্য পুত্র ভক্তিসিদ্ধান্ত সরস্বতী ঠাকুরের নেতৃত্বেই ঘটেছিল। তার শিষ্য অভয়চরণারবিন্দ ভক্তিবেদান্ত স্বামী প্রভুপাদ (১৮৯৬ - ১৯৭৭) ১৯৬৬ খ্রিস্টাব্দে  মার্কিন যুক্তরাষ্ট্রে হরে কৃষ্ণ আন্দোলন ব্যাপকভাবে প্রচার করেন,  নিউইয়র্কে প্রতিষ্ঠা করেন ইসকন তথা আন্তর্জাতিক কৃষ্ণভাবনামৃত সংঘ যার শাখা বিশ্বব্যাপী বিস্তৃত হয়েছে।
কেদারনাথ ভক্তিবিনোদ 'স্বলিখিত-জীবনী'তে (যেখানে ১৮৩৮ খ্রিস্টাব্দ হতে অবসরের সময়কাল, ১৮৯৪ খ্রিস্টাব্দ পর্যন্ত) তার আত্মজীবনীমূলক বিবরণ বর্ণিত হয়েছে। ভক্তিবিনোদের মৃত্যুর পর তার পুত্র ললিতা প্রসাদ ১৯১৬ খ্রিস্টাব্দে প্রকাশ করেন। কেদারনাথ ভক্তিবিনোদ ১৯১৪ খ্রিস্টাব্দের ২৩ জুন কলকাতা প্রয়াত হন এবং তার দেহাবশেষ নদীয়া জেলার মায়াপুরে সমাহিত করা হয়।
শহীদুল করিম
শহীদুল করিম বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
প্রথমিক জীবনী
করিম ১১ মার্চ ১৯৫৮ সালে জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক ও স্নাতকোত্তর সম্পূর্ণ করেন।
কুমারখালী রেলওয়ে স্টেশন
কুমারখালী রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন।
শহীদুল করিম
কর্মজীবনী
১৯৮৩ সালের ২০ শে এপ্রিল করিম বাংলাদেশ সিভিল সার্ভিসের বিচার বিভাগীয় শাখায় মুন্সিফ হিসেবে যোগদান করেন।
২০০০ সালের ২৪ শে ফেব্রুয়ারি করিম জেলা ও দায়রা জজ পদে উন্নীত হন । ২০ অক্টোবর ২০১১ সালে করিমকে হাইকোর্ট বিভাগের অতিরিক্ত বিচারক করা হয় । ২০১৩ সালের ৭ অক্টোবর তাঁর নিয়োগ স্থায়ী করা হয়।
১০১৭ সালের নভেম্বরে করিম ও বিচারপতি এম এনায়েতুর রহিম বাংলাদেশ সুপ্রিম কোর্টের প্রশাসনিক শাখা দুর্নীতি দমন কমিশনকে একটি চিঠির শুনানিতে বলেছিলেন যে সুপ্রিম কোর্টের অবসরপ্রাপ্ত বিচারপতি মো. জয়নুল আবেদিনের তদন্ত করার ক্ষমতা কমিশনের নেই ।
কুমারখালী রেলওয়ে স্টেশন
পরিষেবা
কুমারখালী রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
শহীদুল করিম
কর্মজীবনী
২০১৮ সালের মার্চ মাসে করিম ও বিচারপতি এম এনায়েতুর রহিম সরকারকে ব্যাখ্যা করতে বলেন, জিয়া চ্যারিটেবল ট্রাস্ট দুর্নীতি মামলায় কেন সাবেক প্রধানমন্ত্রী বেগম খালেদা জিয়াকে কারাদন্ড দেওয়া হবে না । একই সঙ্গে খালেদা জিয়াকে চার মাসের জামিনও দেয় বেঞ্চ।
২০০৩ সালে বরগুনায় স্ত্রী হত্যার দায়ে করা মামলায় আবদুল জলিলের মৃত্যুদণ্ডের সাজা ২০২৩ সালের জানুয়ারিতে করিম ও বিচারপতি মো. মুস্তাফিজুর রহমান যাবজ্জীবন কারাদণ্ডে পরিবর্তন করেন।
করিম ও বিচারপতি মো. মুস্তাফিজ রহমান ২০১৬ সালের জুলাইয়ে ঢাকা হামলার মামলার শুনানি করছেন । চট্টগ্রাম মামলার ২০০৪ সালের অস্ত্র ও গোলাবারুদ বাজেয়াপ্ত করার বিষয়টিও তাদের কাছে রয়েছে । সালের জুন মাসে করিম বিচারপতি নাইমা হায়দার এবং এস এম কুদ্দুস জামান ভেস্টেড প্রপার্টি রিটার্ন অ্যাক্ট ২০০১ এর একটি রায়ে জেলা কমিশনারদের অর্পিত সম্পত্তি নিয়ন্ত্রণের কর্তৃত্ব বহাল রাখেন ।
গুন্টুর সান্নাম
গুন্টুর সান্নাম বা '''Capsicum annuum var. Longhum''' হচ্ছে সুপরিচিত ঝালসমূহের মধ্যে অন্যতম এবং পৃথিবীব্যাপী এই জাতের ঝালের চাহিদা ব্যাপক। ভারতের অন্ধ্র প্রদেশের গুন্টুর জেলা এবং তেলেঙ্গানা রাজ্যের ওয়ার‍্যাঙ্গেল ও খাম্মাম জেলার বিস্তৃত জমিতে গুন্টুর ঝাল চাষ করা হয়।
উৎপত্তি
গুন্টুর সাম্মাম ঝাল হচ্ছে ক্যাপসিকাম এন্নাম প্রজাতির ঝাল। মসলা এবং সবজি হিসেবে ব্যবহারের জন্য বাণিজ্যিক ভাবে গুন্টুর সাম্মাম ঝালের চাষাবাদ করা হয়। ভারতীয়দের মধ্যে মাথাপ্রতি ব্যবহৃত মশলার বড় অংশ ঝুড়ে আছে ঝাল।
ব্যুৎপত্তি
তেলুগু শব্দ সাম্মাম অর্থ চিকন। নামের দ্বারাই ফলের বৈশিষ্ট্য প্রকাশ পায়। গুন্টুর সাম্মাম অর্থ হচ্ছে গুটুর অঞ্চলে উৎপাদিত চিকন ঝাল।
চাষাবাদ
গুন্টুর ঝালের প্রধান ফলন মৌসুম হচ্ছে ডিসেম্বর থেকে মে। বছরে প্রায় ২৮০,০০০ টন গুন্টুর সান্নাম ঝাল উৎপন্ন হয়। সর্বোচ্চ ফলন পেতে একটি নির্দিষ্ট ব্যবস্থায় গুন্টুর সান্নাম ঝালের চাষাবাদ সম্পন্ন করতে হয়। ফসলটি উচ্চমাত্রায় রোগাক্রান্ত হয় তাই ভালো ফলন পেতে বিশেষ যত্ন এবং লক্ষ্য প্রয়োজন।
অঞ্চল ভেদে উৎপাদন
ভৌগোলিক অঞ্চল হিসেবে গুটুর সান্নাম ঝাল প্রধানত অন্ধ্রপ্রদেশের গুন্টুর জেলাতেই আবাদ, প্রক্রিয়াকরণ এবং বাজারজাতকরণ করা হয়। তবে পার্শ্ববর্তী অঞ্চল যেমন প্রকাশম, ওয়ারাঙ্গেল এবং খাম্মাম জেলায়ও গুন্টুর সাম্মাম ঝালের চাষ হয়। গুন্টুর সাম্মাম ঝালের বৃদ্ধির জন্য উষ্ণ এবং আর্দ্র আবহাওয়া উপযোগী এবং পাকার সময়ে শুষ্ক আবহাওয়া প্রয়োজন।
ইলেক্টোরাল কলেজ (পাকিস্তান)
পাকিস্তানের রাষ্ট্রপতি নির্বাচন করেন একটি নির্বাচনী কলেজ, পাকিস্তানে. পাকিস্তানের সংবিধানের ৪১(৩) অনুচ্ছেদ অনুসারে, এই নির্বাচনী কলেজটি সেনেট, পাকিস্তানের জাতীয় পরিষদ এবং চারটি প্রদেশের প্রাদেশিক পরিষদ নিয়ে গঠিত। জাতীয় পরিষদ এবং প্রাদেশিক পরিষদের সদস্যরা প্রতিদ্বন্দ্বিতামূলক বহুদলীয় নির্বাচনে জনগণের দ্বারা সরাসরি নির্বাচিত হন। সিনেটের সদস্যরা পরোক্ষভাবে প্রাদেশিক পরিষদ দ্বারা নির্বাচিত হয়, ছয় বছরের মেয়াদের জন্য।
নির্বাচনী ব্যবস্থা
পাকিস্তানের রাষ্ট্রপতি পরোক্ষভাবে পাকিস্তানের ইলেক্টোরাল কলেজ দ্বারা নির্বাচিত হন - সিনেট, জাতীয় পরিষদ এবং প্রাদেশিক পরিষদের যৌথ অধিবেশন।
সিনেট ও জাতীয় পরিষদের সদস্যদের ভোট একক ভোট হিসেবে গণনা করা হয়। ইতিমধ্যে, প্রাদেশিক অ্যাসেম্বলির বিধায়কদের দেওয়া ভোটগুলি সমন্বয় করা হয় যাতে প্রতিটি প্রদেশকে নির্বাচনে সমান অংশ দেওয়া যায়। এর কারণ হল, জনসংখ্যার আকারের উপর নির্ভর করে প্রতিটি প্রাদেশিক পরিষদের সদস্য সংখ্যা আলাদা। জনসংখ্যার আকার অনুসারে বৃহত্তম প্রদেশ, পাঞ্জাব, এর বিধানসভায় মোট ৩৭১ জন সদস্য রয়েছে, যেখানে সবচেয়ে ছোট প্রদেশ বেলুচিস্তানের আইনসভায় মাত্র ৬৫ সদস্য রয়েছে। অতএব, প্রাদেশিক ভোটগুলি নিম্নোক্ত পদ্ধতিতে বেলুচিস্তান বিধানসভার বিরুদ্ধে ওজন করা হয়: Bসময়ের বিষয়ে, সংবিধানে বলা হয়েছে যে রাষ্ট্রপতির পদে নির্বাচন অবশ্যই ষাট দিনের আগে এবং বর্তমান রাষ্ট্রপতির মেয়াদ শেষ হওয়ার ত্রিশ দিনের মধ্যে অনুষ্ঠিত হতে হবে। যদি সমাবেশগুলি উপস্থিত না থাকে, সংবিধান সাধারণ নির্বাচনের ত্রিশ দিন পরে রাষ্ট্রপতি নির্বাচনের অনুমতি দেয়।
রাষ্ট্রপতির পদ সাংবিধানিকভাবে নির্দলীয় হওয়ার কারণে নির্বাচনী প্রক্রিয়া নিজেই একটি গোপন ব্যালটের মাধ্যমে সম্পন্ন হয়। সুতরাং, প্রধানমন্ত্রী নির্বাচনের সময় ভিন্ন, ক্রস-পার্টি ভোটিং দলত্যাগ বলে বিবেচিত হবে না।
বাবড়া হত্যাকাণ্ড
বাবড়া গণহত্যা (অথবা বাবারা গণহত্যা; د بابړې خونړۍ پېښه) ছিলো পাকিস্তানের উত্তর-পশ্চিম সীমান্ত প্রদেশে ১২ আগস্ট ১৯৪৮ সালে সংঘটিত একটি গণ-গুলিবর্ষণের ঘটনা। সরকারি হিসাব মতে ১৫ জনের মত বিক্ষোভকারী নিহত এবং ৪০ জনের মত বিক্ষোভকারী আহত হয়েছিলো। যদিও, খুদাই খিদমতগারের সূত্র অনুসারে ১৫০ জনের মত নিহত এবং ৪০০ জনের মত আহত হয়েছিলো।
এই গণহত্যা ব্রিটিশ রাজের সময়কার উত্তর-পশ্চিম সীমান্ত প্রদেশের প্রথম মূখ্যমন্ত্রী আবদুল কাইয়ুম খান কাশ্মিরীর (সাহিবজাদা আবদুল কাইয়ুম খান এর সাথে বিভ্রান্ত হওয়া যাবেনা) নির্দেশে চরসাদ্দা জেলার বাবড়া প্রান্তরে ঘটে।
পটভূমি
খুদাই খিদমতগার ছিলো আবদুল গাফফার খান (বাচা খান) নেতৃত্বাধীন একটি অহিংস শান্তিপূর্ণ পশতুন আন্দোলন।
এই আন্দোলন মূলত ব্রিটিশ ভারতে পশতুনদের অধিকারের প্রতি লক্ষ্য রেখে কাজ করতো। পরবর্তীতে তারা ব্রিটিশ শাসন থেকে ভারতবর্ষের স্বাধীনতাকে মূল লক্ষ্য হিসেবে গণ্য করতে শুরু করে। অখণ্ড ভারতের একজন সমর্থনকারী হিসেবে আবদুল গাফফার খান উত্তর-পশ্চিম সীমান্ত প্রদেশটিকে (বর্তমান খাইবার পাখতুনখোয়া) অখণ্ড ভারতের অংশ হিসেবে দেখতে চেয়েছিলেন।
এই দলটি ১৯৪৬ সালের নির্বাচনেও জয়লাভ করে। খুদাই খিদমতগারের বন্নু প্রস্তাবে স্বাধীন পশতুনিস্তান গঠন অথবা আফগানিস্তানে যোগ দেওয়ার দাবি থাকলেও ব্রিটিশ সরকার দুটি দাবি প্রত্যাখ্যান করে ভিন্ন একটি প্রস্তাব প্রদান করে, হয় ভারতে অথবা নবগঠিত পাকিস্তানে যোগ দেওয়া। উত্তর-পশ্চিম সীমান্ত প্রদেশ ১৯৪৭ সালের প্রাদেশিক গণভোটের ফলাফল অনুযায়ী পাকিস্তানে অন্তর্ভুক্ত হয়। এই গণভোট খুদাই খিদমতগার বর্জন করে।
হত্যাকাণ্ড
বাবড়া গণহত্যার পূর্বে, নির্বাচিত মুখ্যমন্ত্রী ডাক্তার খান সাহিবকে পাকিস্তানের গভর্নর জেনারেল মুহাম্মদ আলী জিন্নাহ প্রশাসনিকভাবে ক্ষমতাচ্যুত করে তার স্থলে মুসলিম লীগ নেতা আবদুল কাইয়ুম খান কাশ্মিরীকে ২৩ আগস্ট ১৯৪৭ সালে নিয়োগ করে।
নতুন প্রাদেশিক সরকার খুদাই খিদমতগারের পাকিস্তানবিরোধী নেতা বাচা খান, প্রাক্তন মুখ্যমন্ত্রী ডাক্তার খান সাহেন সহ অঞ্চলের অবশিষ্ট উল্লেখযোগ্য নেতাদের কারাবন্দী করতে থাকে। ১৯৪৮ সালের জুলাই মাসে প্রদেশের গভর্নর অ্যামব্রোস ফ্লাক্স দুন্দাস কারণ দেখানো ব্যতীত কাউকে শাস্তি দেওয়া এবং সম্পত্তি বাজেয়াপ্ত করার অধ্যাদেশ জারি করে।
১৯৪৮ সালের ১২ই আগস্ট তারিখে খুদাই খিদমতগার আন্দোলনের সমর্থকেরা নেতাদের গ্রেপ্তার করা ও নতুন অধ্যাদেশ জারির বিপক্ষে বিক্ষোভ মিছিল করে। বিক্ষোভকারীরা চরসাদ্দা থেকে বাবড়া মাঠের দিকে যেতে থাকে। আবদুল কাইয়ুম খান পুলিশকে বিক্ষোভকারীদের উপর গুলি করার নির্দেশ দেয়। সরকারি হিসাব মতে সেই গুলিবর্ষণে আনুমানিক ১৫ জন নিহত ও ৪০ জন আহত হয়। যদিও খুদাই খিদমতগারের সূত্র অনুযায়ী আনুমানিক ১৫০ জন নিহত ও ৪০০ জন আহত হয়।
পরিণতি
১৯৪৮ সালের সেপ্টেম্বরের মাঝামাঝি সময়, পাকিস্তানের কেন্দ্রীয় সরকার খুদাই খিদমতগার নিষিদ্ধ করে এবং এই দলের অনেক সমর্থকদের গ্রেফতার করা হয়। প্রাদেশিক সরকার চরসাদ্দা জেলার সরদারয়াবে খুদাই খিদমতগারের কেন্দ্রটি ধ্বংস করে দেয়।
১৯৫০ সালের জুলাইতে, সর্ব পাকিস্তানি আওয়ামী মুসলিম লীগের (যা পরবর্তীতে আওয়ামী লীগে পরিবর্তিত হয়) সভাপতি এবং পরবর্তীতে পাকিস্তানের প্রধানমন্ত্রী হোসেন শহীদ সোহ্‌রাওয়ার্দী পাকিস্তানের পূর্বাংশের প্রদেশ পূর্ববঙ্গের (বর্তমানে বাংলাদেশ) রাজধানী ঢাকার একটি জনসমাবেশে বক্তৃতায় বলেন: “১৯৪৮ সালে চরসাদ্দায় সংঘটিত লাল পোশাকিদের (খুদাই খিদমতগারদের) বর্বর গণহত্যা ১৯১৯ সালে ব্রিটিশদের দ্বারা সংঘটিত জালিয়ানওয়ালাবাগ হত্যাকাণ্ডকে ছাড়িয়ে গেছে।”
আবদুল ওহাব (বীর বিক্রম)
আবদুল ওহাব (জন্ম: অজানা - মৃত্যু: ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আবদুল ওহাবের জন্ম কুমিল্লা জেলার দেবীদ্বার উপজেলার রাজামেহার ইউনিয়নের মরিচা গ্রামে। তার বাবার নাম আলী নেওয়াজ এবং মায়ের নাম খাতুন বিবি। তার স্ত্রীর নাম মাজেদা বেগম। তাদের দুই ছেলে ও পাঁচ মেয়ে।
কর্মজীবন
পাকিস্তানি সেনাবাহিনীতে চাকরি করতেন আবদুল ওহাব। ১৯৭১ সালে কর্মরত ছিলেন চতুর্থ ইস্ট বেঙ্গল রেজিমেন্টে। মুক্তিযুদ্ধ শুরু হলে তার ইউনিটের সঙ্গে যুদ্ধে যোগ দেন। মুক্তিযুদ্ধে অসাধারণ সাহস ও বীরত্ব প্রদর্শনের জন্য আবদুল ওহাবকে বীর বিক্রম খেতাবে ভূষিত করা হয়েছে।
মুক্তিযুদ্ধে ভূমিকা
১৯৭১ সালের ১২ এপ্রিল আবদুল ওহাব তার প্লাটুন নিয়ে ছিলেন দেবীপুরে। খবর পেলেন, পাকিস্তান সেনাবাহিনীর ৭০-৭২ জনের একটি দল সালদা নদীর দিকে আসছে। খবর পেয়ে তিনি তার কোম্পানি কমান্ডার আবদুল গাফফারের কাছে অভিপ্রায় জানালেন পাকিস্তানি সেনাদের অ্যামবুশ করার। তিনি সঙ্গে সঙ্গে সম্মতি দিলেন। ওহাব তৈরিই ছিলেন। রওনা দিয়ে কালতাদীঘিরপাড়ে গিয়ে জানতে পারলেন, পাকিস্তানি সেনারা ততক্ষণে সালদা নদী পৌঁছে গেছে। তিনি তাৎক্ষণিকভাবে সেখানেই অ্যামবুশ করলেন। কারণ, পাকিস্তানি সেনাদের ওই স্থান দিয়েই কসবা যেতে হবে। ওহাব একটি গাছে উঠে পর্যবেক্ষণ করতে থাকলেন। একটু পর দূরে দেখতে পেলেন, পাকিস্তানি সেনারা ফিরে আসছে। তাদের গাইড হিসেবে আছে চার-পাঁচজন বাঙালি। পেছনে একজন অফিসারের নেতৃত্বে সেনারা দুই সারিতে দূরত্ব বজায় রেখে এগিয়ে আসছে। গাছ থেকে নেমে সহযোদ্ধাদের কর্তব্য ঠিক করে দিয়ে বললেন, তিনি গুলি ছোড়ার আগে কেউ যেন গুলি না ছোড়েন। তারপর তারা অপেক্ষা করতে থাকেন। পাকিস্তানি সেনারা তাদের অস্ত্রের গুলির আওতায় আসামাত্র প্রথম গর্জে উঠল আবদুল ওহাবের এলএমজি। সঙ্গে সঙ্গে সহযোদ্ধা ৩৫ জনের অস্ত্র থেকে একযোগে গুলি শুরু হলো। পাকিস্তানি সেনাদের সেখানে আত্মরক্ষার তেমন জায়গা ছিল না। একমাত্র স্থান ছিল সড়কসংলগ্ন খাল। আক্রমণে লুটিয়ে পড়ে অসংখ্য পাকিস্তানি সেনা। আকস্মিক আক্রমণে দিশাহারা পাকিস্তানি সেনারা কেউ ঝাঁপিয়ে পড়ে খালে, কেউ পজিশন নিয়ে গুলি শুরু করে। আচমকা এই আক্রমণে পাকিস্তানি সেনাবাহিনীর ব্যাপক ক্ষয়ক্ষতি হয়। এক ঘণ্টা গুলি বিনিময়ের পর মুক্তিযোদ্ধারা পশ্চাদপসরণ করেন। পরে ওহাব খবর পান, ১৮ জন পাকিস্তানি সেনা নিহত এবং নয়জন আহত হয়েছে। [১০ জুলাই ঝিকুরা অ্যামবুশে পাকিস্তানি সেনাবাহিনীর দুজন লেফটেন্যান্ট কর্নেল, দুজন মেজর, তিনজন ক্যাপ্টেন, একজন সুবেদার মেজর, একজন সেনা, একজন সিভিল পোশাকের ইঞ্জিনিয়ার, একজন ব্যবসায়ীসহ ১২ জন নিহত হয়। তারা একটি স্পিডবোটে করে সালদা নদী দিয়ে যাচ্ছিল। ওহাবের অ্যামবুশে স্পিডবোট সম্পূর্ণরূপে ধ্বংস হয়ে যায়। নিহত ব্যক্তিদের মধ্যে কুখ্যাত পাকিস্তানি ক্যাপ্টেন বোখারি ছিল। বোখারি ১৯৭১ সালে কুমিল্লায় অসংখ্য নিরস্ত্র বাঙালিকে গুলি করে পাখির মতো হত্যা করে। মেয়েদের ওপর অত্যাচার চালায়। একাত্তরে বাঙালি যাঁরা কুমিল্লায় ছিলেন, তারা বেশির ভাগ ক্যাপ্টেন বোখারির নাম জানেন। মুক্তিযুদ্ধকালে আবদুল ওহাব সম্পর্কে নানা কিংবদন্তি ছিল। তিনি ছিলেন পাকিস্তান সেনাবাহিনীর ত্রাস। একের পর এক অ্যামবুশ করে পাকিস্তান সেনাবাহিনীর ব্যাপক ক্ষয়ক্ষতি করে ফিরে যেতেন বিজয়ীর বেশে। তখন তার সাহসিকতা ও বীরত্বের কথা ছড়িয়ে পড়ে চারদিকে। পাকিস্তান সেনাবাহিনী তাকে আটক বা হত্যা করার জন্য অনেকবার চেষ্টা চালিয়েও ব্যর্থ হয়। তাকে ধরিয়ে দেওয়ার জন্য তারা দুবার ৫০ হাজার টাকার পুরস্কারও ঘোষণা করে। অসংখ্য স্থানে অ্যামবুশ করেন তিনি। এর মধ্যে কালতাদীঘিরপাড়, শালগড়, লোত্তামুড়া, সালদা নদী, মন্দভাগ, ঝিকুরা, গোবিন্দপুর, মীরপুর-মাধবপুর এবং চান্দলা অ্যামবুশ ও অপারেশন উল্লেখযোগ্য।
অলোকেন্দু লাহিড়ী
অলোকেন্দু লাহিড়ী (জন্ম ১১ নভেম্বর ১৯৭৫) একজন ভারতীয় প্রাক্তন ক্রিকেটার। তিনি ১৯৯৪ থেকে ২০০৩ সালের মধ্যে বাংলার হয়ে ২২টি প্রথম-শ্রেণীর ম্যাচ খেলেছেন।
বিশ্বজিৎ কালাই
বিশ্বজিৎ কালাই ত্রিপুরার একজন টিপরা ভারতীয় রাজনীতিবিদ। তিনি ২০২৩ সালের ত্রিপুরা বিধানসভা নির্বাচনে টাকরজালা বিধানসভা কেন্দ্র থেকে তিপ্রা মোথা পার্টির প্রার্থী হিসাবে ৩২,৪৫৫ ভোটের রেকর্ড ব্যবধানে জিতেছিলেন।
রাজনৈতিক পেশা
কালাই টুইপ্রা স্টুডেন্টস ফেডারেশনের নেতা হিসেবে তার রাজনৈতিক জীবন শুরু করেন।
পারি সাঁ-জেরমাঁ
পারি সাঁ-জেরমাঁ ফুটবল ক্লাব (Paris Saint-Germain FC; ) ইউরোপের ফ্রান্সের রাজধানী প্যারিস নগরীতে অবস্থিত একটি পেশাদার ফুটবল ক্লাব। এটি সংক্ষেপে পারি সাঁ-জেরমাঁ, পারি এসজি (Paris SG), পারি (Paris) বা পিএসজি (PSG) নামেও পরিচিত। এছাড়া বাংলা ভাষায় প্যারিস সেইন্ট জার্মেইন, প্যারিস সেন্ট জার্মেই, ইত্যাদি বিকল্প বানানের প্রতিবর্ণীকরণগুলিও প্রচলিত। ক্লাবটি ১৯৭০ সালে প্রতিষ্ঠা করা হয়। ঐতিহ্যগতভাবে ক্লাবের খেলোয়াড়েরা লাল-নীল পোশাক পরে থাকে। ১৯৭৪ সাল থেকে ক্লাবটি প্যারিসের ১৬তম আরোঁদিসমঁ বা প্রশাসনিক এলাকাতে প্রায় ৪৮ হাজার আসনক্ষমতাবিশিষ্ট পার্ক দে প্রাঁস মাঠে আয়োজক দল হিসেবে খেলে থাকে। এই ক্লাব দলটি ফরাসি ক্লাব প্রতিযোগিতা ব্যবস্থার সর্বোচ্চ স্তরে খেলে থাকে, যার নাম লিগ আঁ।
সাম্প্রতিক বছরগুলিতে পারি সাঁ-জেরমাঁ ফ্রান্স ও ইউরপের ফুটবল অঙ্গনে একটি প্রধান শক্তি হিসেবে আবির্ভূত হয়েছে। তারা এ পর্যন্ত ৩৬টি সর্বোচ্চ-স্তরের শিরোপা বিজয় করেছে, যার ফলে তারা ফরাসি ফুটবলের ইতিহাসে সবচেয়ে সফল ক্লাব দল হিসেবে স্বীকৃত। পারি সাঁ-জেরমাঁ একমাত্র ফরাসি ক্লাব যারা কখনো ফ্রান্সের সর্বোচ্চ পেশাদার ক্লাব ফুটবল প্রতিযোগিতা লিগ আঁ থেকে নিম্নতর লিগে অবনমিত হয়নি। তারা ১৯৭৪ সাল থেকে এ পর্যন্ত টানা ৪৫টি মৌসুম ধরে ফরাসি ক্লাব ফুটবলের সর্বোচ্চ আসর লিগ আঁ-তে অংশ নিয়েছে। ইউরোপীয় পর্যায়ের প্রধানতম ক্লাব ফুটবল প্রতিযোগিতায় বিজয়ী দুইটি ফরাসি ক্লাবের একটি হল পারি সাঁ-জেরমাঁ। একইসাথে তারা ফ্রান্সের সবচেয়ে জনপ্রিয় ফুটবল ক্লাব।
ঘরোয়া আসরে প্যারিসের এই ক্লাবটি ৭ বার লিগ আঁ শিরোপা জয় করেছে। এক্ষেত্রে তাদের সবচেয়ে শক্তিশালী প্রতিদ্বন্দ্বী হল বন্দর শহর মার্সেই-ভিত্তিক ওলাঁপিক দ্য মার্সেই। এই দুই দলের খেলাগুলি ফ্রান্সে "ল্য ক্লাসিক" নামে পরিচিত। ২০২০ সালে তারা প্রথমবারের মতো ইউরোপের সবচেয়ে মর্যাদাবাহী আন্তর্জাতিক ক্লাব ফুটবল প্রতিযোগিতা উয়েফা চ্যাম্পিয়নস লিগের শিরোপা নির্ধারণী খেলায় অংশগ্রহণ করে।
২০১১ সালে অরিক্স কাতার স্পোর্টস ইনভেস্টমেন্টস ক্লাবটির মালিকানা কিনে নেয়। এই মালিকানা বদলের কারণে পারি সাঁ-জেরমাঁ ফ্রান্সের সবচেয়ে ধনী ক্লাব এবং গোটা বিশ্বের সবচেয়ে ধনবান ক্লাবগুলির একটিতে পরিণত হয়। বর্তমানে ক্লাবটির বার্ষিক আয় প্রায় ৪৯ কোটি ইউরো, যা বিশ্বের ৭ম সর্বোচ্চ। ফোর্বস সাময়িকীর মতে এটি বিশ্বের ১১তম সর্বাধিক মূল্যবান ক্লাব, যার মূল্যমান প্রায় ৮৩ কোটি ইউরো।
হাফেজিয়া মাদ্রাসা
হাফেজিয়া মাদ্রাসা কুরআন মুখস্থ করার জন্য এক প্রকার ইসলামি শিক্ষা পদ্ধতি, এই শিক্ষা পদ্ধতিতে কুরআন মুখস্থের পাশাপাশি ক্বারীয়ানা তেলওয়াত করা, সহিহভাবে কুরআন তেলওয়াত করার মত শিক্ষা প্রদান করা হয়। স্বাভাবিক জীবনে ইসলামি অনুশাসন মেনে চলার মত মৌলিক বিষয়াদি এই প্রতিষ্ঠানে প্রদান করা হয়। এছাড়া কুরআন মুখস্থের সাথে সাথে, এটাকে কীভাবে আরো সুন্দর মাখরাজ ও তাজবিদের সাথে পড়তে হয় সেটাও সেখানো হয়। উপমহাদেশের প্রচলিত অর্থে হাফেজিয়া মাদ্রাসায় পড়াশোনা শেষ করলে তাকে হাফেজ উপাধি দিয়ে পাগড়ি প্রদান করা হয়। সাধারণত হাফেজিয়া মাদ্রাসায় পড়াশোনা শেষ করলে শিক্ষার্থীরা উচ্চ শিক্ষার জন্য কওমি বা আলিয়া মাদ্রাসায় ভর্তি হয়ে থাকে।
ইতিহাস
কুরআন মুখস্থ করার রীতি মুহাম্মাদের সময় থেকেই চালু হয়ে আছে। তখন কিছু সাহাবা নবীর উপর অর্পিত আয়াত সঙ্গে সঙ্গে মুখস্থ করে ফেলতেন, আবার কতক মুখস্থ করার পাশাপাশি লিখে রাখতেন, এভাবেই কুরআন মুখস্থ করার রীতি চালু হয়।
৬১৪ খ্রিস্টাব্দে মুহাম্মাদের জীবিত থাকা কালেই মক্কার সাফা নামক পাহাড়ের পাদদেশে দারুল আরকাম নামে মাদ্রাসা প্রতিষ্ঠা হয়। এরপর হিজরতের পর মুহাম্মাদ নিজেই মদিনায় মসজিদে নববীর উত্তর-পূর্ব দিকের একটি কোণে সুফফা আবাসিক মাদ্রাসা এবং দারুল কুররাহ মাদ্রাসা নামক মাদ্রাসা প্রতিষ্ঠা করেন। এরই ধারাবাহিকতায় ৬২২ সালে মদিনায় আরো ৯টি মসজিদ শিক্ষাকেন্দ্র হিসাবে ব্যবহার হতে শুরু করে। এসব মাদ্রাসা-মসজিদে কুরআন হেফজ করা প্রচলিত ছিলো।
এছাড়াও খলিফা উমর ইবনে খাত্তাব সিরিয়ায় ও আলী ইবেন তালিব বসরা ও কুফায় বিশাল আয়তনের দুটি মাদ্রাসা প্রতিষ্ঠা করেন। উমাইয়া ও আব্বাসীয় খিলাফতের সময়েও বড় বড় মসজিদগুলো ইসলামি শিক্ষাকেন্দ্র হিসাবে ব্যবহার হয়েছে। এ সময় মসজিদে শিশুদের জন্য প্রাথমিক শিক্ষা গ্রহণ বাধ্যতামূলক ছিলো। এসব মসজিদ-মাদ্রাসার অনন্য কিছুর সাথেও কুরআন মুখস্থ করার রেওয়াজও ছিলো। ১২০০ সালের পরে দিল্লী সালতানাত আমলে বাংলায় প্রচুর মাদ্রাসা প্রতিষ্ঠান তৈরি হয়, এসব মাদ্রাসায়ও হেফজ বিভাগ চালু ছিলো। বর্তমানে বাংলাদেশের ১২ হাজারেরও বেশি হাফেজিয়া মাদ্রাসা রয়েছে।
শিক্ষা পদ্ধতি
হাজেফিয়া মাদ্রাসা অনেক ক্ষেত্রেই কওমি মাদ্রাসার প্রাক-প্রাথমিক ভার্সন বলে বিবেচিত হয়ে থাকে। এসব মাদ্রাসার অধিকাংশই আবাসিক মাদ্রাসা। স্থানীয় একজন হাফেজ থাকেন শিক্ষার্থীদের তদারকি করার জন্য, তিনিই ছাত্রদের পড়াশোনার পাশাপাশি তত্ত্বাবধায়ক হিসাবে দায়িত্ব পালন করেন।
বেন ওল্ড
বেঞ্জামিন ক্রেগ ওল্ড (Ben Old; জন্ম: ১৩ আগস্ট ২০০২; বেন ওল্ড নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্স এবং নিউজিল্যান্ড অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
বেঞ্জামিন ক্রেগ ওল্ড ২০০২ সালের ১৩ই আগস্ট তারিখে নিউজিল্যান্ডে জন্মগ্রহণ করেছেন।
আন্তর্জাতিক ফুটবল
ওল্ড জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
সৌরাশিষ লাহিড়ী
সৌরাশিশ সুকান্ত লাহিড়ী (জন্ম ৯ সেপ্টেম্বর ১৯৮১) একজন ভারতীয় প্রাক্তন প্রথম-শ্রেণীর ক্রিকেটার যিনি বাংলার হয়ে খেলেছেন। জুন ২০১৬ সালে তিনি সব ধরনের ক্রিকেট থেকে অবসরের ঘোষণা দেন।
শিয়ালকাঁটা
thumb|শিয়ালকাঁটা গাছ ও ফুল শিয়ালকাঁটা (বৈজ্ঞানিক নাম Argemone mexicana) একটি কাঁটাযুক্ত পপি জাতীয় (প্যাপাভারেসি গোত্রের) গাছ যা মেক্সিকো থেকে বাকি বিশ্বে একটি আগাছা হিসাবে ছড়িয়ে পড়েছে। এর বৈজ্ঞানিক নাম (আর্জিমোন মেক্সিকানা) প্রাচীন গ্রিক ভাষার আর্জিমা ("ছানি" বা "ক্যাটারাক্ট") থেকে এসেছে। এই গাছের রস চক্ষুরোগের চিকিৎসায় ব্যবহার হত বলে এর নাম দেওয়া হয়েছে আর্জিমোন, এবং মেক্সিকোয় পাওয়া যায় বলে মেক্সিকানা। এটি একাধারে বিষাক্ত আগাছা এবং ঔষধি গুল্ম।
অপকারিতা
শিয়ালকাঁটার বীজ দেখতে অনেকটা সর্ষের মতো এবং সেই বীজের তেল দেখতে অনেকটা সর্ষের তেলের মতো, তাই সর্ষের মধ্যে এর ভেজাল ব্যবহার হয়। ভোজ্যতেলের শিয়ালকাঁটার তেলের ভেজালের মাত্রা ১% এর বেশি হলে বিষক্রিয়া দেখা যেতে পারে। ১৯৭৭ সালে কলকাতায় একবার এর বিষক্রিয়ার প্রাদুর্ভাব হয়েছিল। ১৯৯৮ সালে উত্তর ভারতে দিল্লীর আশেপাশে প্রায় আড়াই হাজার লোকের ভোজ্যতেলের মধ্যে ভেজালের কারণে একবার এই বিষক্রিয়া দেখা দেয় এবং অন্ততঃ ৬৫ জন মারা যায়। । এই বিষক্রিয়ার লক্ষণ শরীরে জল জমে যাওয়া (ড্রপ্সি) তাই এই অবস্থার নাম "এপিডেমিক ড্রপ্সি"। শিয়ালকাঁটার তেলের মধ্যে অবস্থিত বিষাক্ত উপক্ষারগুলির মধ্যে দুটি হল স্যাঙ্গুইনারিন (Sanguinarine) ও ডাইহাইড্রোস্যাঙ্গুইনারিন (dihydrosanguinarine)। স্যাঙ্গুইনারিন সঠিক কীভাবে কাজ করে তা সম্পূর্ণ পরিষ্কার না হলেও এই উপক্ষার অনেকটা ডিজিটালিস বা ওউয়াবেন-এর মত কোষপর্দায় অবস্থিত সোডিয়াম-পটাসিয়াম-এটিপিএজ পাম্পকে বন্ধ করে দেয়। এই ক্রিয়া স্বল্প মাত্রায় হলে কোষে ক্যালসিয়াম বেড়ে যায় ফলে হৃদযন্ত্রের সংকোচন বাড়িয়া এটি ডিজিটালিসের মত ড্রপ্সির ওষুধ হিসাবে কাজ করতে পারে। এই জন্যে এই গাছটির ওষধি গাছ হিসাবে ব্যবহার ছিল। কিন্তু এর মাত্রা বেশি হলে রক্তবাহের দেওয়ালের ছিদ্রগুলি বড় হয়ে রক্তরস বেশি পরিমাণে আন্তঃকোষীয় স্থানে বের হয়ে যায় ও এটি নিজেই ড্রপ্সির কারণ হয়ে দাঁড়ায়।
thumb|স্যাঙ্গুইনারিন
চন্দন কুমার ভট্টাচার্য্য
ভট্টাচার্য্য চন্দন (চন্দন কুমার ভট্টাচার্য্য নামেও পরিচিত) দ্বিভাষিক (বাংলা ও ইংরেজি) লেখক, কবি, সুরকার এবং ডাক শিল্পী। তিনি ১৯৪৪ সালে পশ্চিমবঙ্গের তাম্রলিপ্তের প্রাচীন ভারতীয় বন্দর তমলুক (বর্তমানে পূর্ব মেদিনীপুর জেলার) শহরে জন্মগ্রহণ করেছিলেন। চন্দন তমলুক হ্যামিল্টন উচ্চ বিদ্যালয়ে পড়াশোনা শেষ করে কলকাতায় এসেছিলেন। আশুতোষ কলেজ থেকে স্নাতক অবধি পড়া শেষ করার পরে, তিনি কলকাতা বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন। তিনি জগদীশ চন্দ্র বোস, নিউটন বা এডিসনের মতো পরীক্ষামূলক বিজ্ঞানী হওয়ার প্রত্যাশা করেছিলেন। যদিও চন্দনের এ ইচ্ছাপূর্ণ হয়নি, শিল্প ও সাহিত্যে পরীক্ষা-নিরীক্ষার প্রতি তার আগ্রহ জন্মায়।
প্রকল্পনা ও চেতনাভ্যাস
চন্দন প্রকল্পনা শব্দটি উদ্ভাবন করেন (যার অর্থ প্রকৃত কল্পনা)- প্রবন্ধের ‘প্র’, কবিতার ‘ক’, গল্প র ‘ল্প’, নাটকের,‘না’। পরে, তিনি এর উৎস আরও বিশ্বব্যাপী প্রসারিত করেছেন: প্রোস (গদ্য), কবিতা এবং গ্রাফিক্সের জন্য পি; স্টোরির (গল্প) জন্য 'আর', আর্ট, চেতনাভ্যাস, এসে-র (রচনা) জন্য 'এ' কিনেমার (সিনেমা) জন্য 'কে' নভেল, কালচার, প্লের জন্য 'এল' আর সং এর (গান) জন্য 'এন'। যদিও প্রকল্পনা শব্দটি কয়েকটি ভারতীয় ভাষায় পাওয়া যায়, তবে চন্দন একে রচনা ও গতিবিধির এক নতুন রূপের নাম হিসাবে ব্যবহার করেছিলেন। এটি অবশেষে তাকে তার চলমান ম্যাগনাম অপাস অতিপৃথিবী ১ শুরু করতে পরিচালিত করে। বাংলা সংস্করণের প্রথম অংশের পাশাপাশি ইংরেজি সংস্করণ, কসমোস্ফিয়ার ১ প্রকাশিত হয়েছে।
প্রকল্পনা দিবসে (৬ সেপ্টেম্বর ১৯৭৫) চন্দনের লেখা, প্রথম প্রকল্পনা বই পরিমন্ডল প্রকাশিত হয়েছিল। ১৯৭০-এর দশকের গোড়ার দিকে তিনি প্রকল্পনা আন্দোলন এবং এর সমকক্ষ (সর্বাঙ্গীণ কবিতা আন্দোলন), এর অন্তর্নিহিত দর্শন বিকাশ করেছিলেন, যাকে তিনি চেতনাভ্যাস আখ্যা দেন। চন্দনের মতে, সর্বত্র যা দেখা যায় তা হ'ল পরিবর্তন (পদার্থের বাহ্যিক জগতে এবং জ্ঞান ও চেতনার অভ্যন্তরীণ জগতে)। এই চেতনাভ্যাস, যা সর্বাঙ্গীণ চেতনা (ইন্দ্রিয়), চিন্তা, ভাবনা প্রকল্পনাময় মনোজগত এবং বস্তুত স্বভাব ও অভ্যাসের পৌনঃপুনিক নিত্য কর্মজগত। "সংবেদন" এখানে জড় বস্তুর সাথে জীবের পার্থক্যের বৈশিষ্ট্য হিসাবে ও এখানে সচেতন এবং অবচেতন মনের বৈশিষ্ট্যগুলি অন্তর্ভুক্ত করে। এখানে বিস্তৃত অনুধাবনযোগ্য অর্থ অর্পণ করা হয়েছে। "ওন্ট" (অভ্যাস) এখানে জীবন্ত বস্তুর 'অভ্যাস' এবং জড়ের 'প্রকৃতি' হিসাবে ব্যবহৃত হয়। অভ্যাসটিকে "দ্বিতীয় স্বভাব" (প্রকৃতি) হিসাবে বিবেচনা করা যেতে পারে, সেই দ্বিতীয় স্বভাব সময়ের সাথে সাথে বিকশিত হয়; জীবের ক্ষুদ্রতম একক, একটি গ্রানাইট পাথরের মতো জড় বস্তুর চেয়ে দ্রুত কাজ করে এবং বিনষ্ট হয়। সুতরাং, মহাবিশ্ব, যা কেবলমাত্র জ্ঞানের উচ্চতর রূপের মাধ্যমে অনুধাবনযোগ্য সেটি চেতনা। চেতনা জ্ঞান-পূর্ণ এবং জ্ঞানহীন বিষয়গুলির দ্বারা গঠিত যা তাদের নিজ নিজ সময়কালে অভ্যন্তরীণ এবং বাহ্যিকভাবে অভ্যস্ত উপায়ে অভিনব, প্রতিক্রিয়াশীল ও মিথস্ক্রিয়া সংযোগ করে। এর পরে এগুলি ধীরে ধীরে ক্ষয়ে, পচে ধূলা বা কণায় অস্তমিত হয়, আবার কোনও রূপে পুনঃনির্মিত ও গঠিত হয়। এছাড়াও চেতনাভ্যাসবাদ এবং প্রকল্পনা থেকে চন্দনের অন্যান্য পাঠন (প্রকল্পনা আন্দোলনের অংশ) সর্বাঙ্গীণ কবিতা, প্রবাহিত শ্লোক, চাক্ষুষ প্রভাব, "সোনালী ভাষা", "সঠিক কবিতা", "গাণিতিক মাত্রা", "গমগমে", "সুরেলা" এবং "পুনরাবৃত্তি" প্রভাব অন্তর্ভুক্ত।
সর্বাঙ্গীণ কবিতা
কিছু সমালোচক চন্দনের লেখাকে ঠোস বা ভিজ্যুয়াল কাব্য হিসাবে আখ্যায়িত করেছেন, কারণ তিনি তাঁর আঁকাগুলি এবং চিহ্নগুলিকে তাঁর লেখায় ব্যবহার করেন।
খসড়া প্রণয়ন যন্ত্র
থাম্ব|একটি অঙ্কন বোর্ডের সাথে সংযুক্ত খসড়া প্রণয়ন যন্ত্র। একটি খসড়া প্রণয়ন যন্ত্রটি প্রযুক্তিগত অঙ্কনে ব্যবহৃত একটি সরঞ্জাম, এর উপরে এক জোড়া মাপনী(স্কেল) স্থাপিত থাকে যা ডান কৌণিক দিকে ঘোরার অনুমতি দেয় এমন একটি সংযুক্ত চাঁদার মাথার উপর ডান দিকে একটি কোণ তৈরি করে। অন্যভাবে বলা যায়, খসড়াতে ব্যবহৃত একটি যন্ত্র, যা একটি টি-স্কেল, স্কেল, ত্রিভুজ এবং চাঁদার সম্মিলিত ক্রিয়া সরবরাহ করে; এটি একটি অঙ্কন বোর্ড বা অঙ্কন টেবিলের সাথে সংযুক্ত থাকে।
চাঁদার মাথা (দুটি মাপনী এবং চাঁদা ক্রিয়াকৌশল) অঙ্কন বোর্ডের পৃষ্ঠের উপরে অবাধে স্থানান্তর করতে সক্ষম হয়,প্রত্যক্ষ বা পরোক্ষভাবে অঙ্কন টেবিলে নোঙ্গরযুক্ত দুটি গাইডের নড়াচড়ার মাধ্যমে। এই গাইডগুলি, যা পৃথকভাবে কাজ করে, অঙ্কন বোর্ডের অনুভূমিক বা উল্লম্ব দিকটিতে সেটের গতিবিধি নিশ্চিত করে এবং একে অপরের সাথে স্বাধীনভাবে আটকানো যায়। বাম|থাম্ব| একটি সমান্তরাল বিধি মেনে তৈরি অঙ্কন বোর্ড, খসড়া মেশিনগুলির অগ্রদূত। থাম্ব|এরকোল মেরেল্লি কার্যালয়, সেষ্টো সান জিওভান্নি। ছবি: পাওলো মন্টি, ১৯৬৩। খসড়া তৈরির যন্ত্রটি চার্লস এইচ লিটল ১৯০১ সালে আবিষ্কার করেছিলেন (ইউএস অধিকার সংরক্ষণ নং ১,০৮১,৭৫৮) এবং তিনি যন্ত্রটি তৈরি ও বিক্রয় করতে ক্লিভল্যান্ড, ওহিওতে সার্বজনীন খসড়া প্রণয়ন যন্ত্র সংস্থা প্রতিষ্ঠা করেছিলেন।
১৯২০ এর দশক থেকে ইউরোপীয় সংস্থাগুলির নকশা কার্যালয়গুলিতে খসড়া প্রণয়ন যন্ত্রগুলি উপস্থিত ছিল। এনসাইক্লোপিডিয়া ব্রিটানিকা ১৯৩০ সালটি এই সরঞ্জাম চালু হওয়ার সাথে সাথে স্পষ্টভাবে উল্লেখ করেছে, তবে ১৯১৩ সালের "মেমরি ডি আর্কিটেটুরা প্রীতি" এর একটি বিজ্ঞাপন এই তারিখের বিশ বছর পূর্বে রেখেছিল।
পুরানো নকশার শ্রেণিগুলিতে, নকশাদি নকল করার যন্ত্রবিশেষ দ্বারা আশ্বাস দেওয়া হয়েছিল চাঁদার মাথার গতিবিধি যা তার গতির পরিসীমা জুড়ে মাথাকে একই কৌণিক অবস্থানে রাখতে পারে। বাহুগুলি একটি ওজন যা অন্য ওজনের ভারসাম্য বা স্প্রিংয়ের একটি ক্রিয়াকলাপ দ্বারা ভারসাম্যপূর্ণ ছিল।
সাধারণত, যন্ত্রটি একটি শক্ত এবং মসৃণ পৃষ্ঠযুক্ত একটি অঙ্কন বোর্ডে স্থাপন করা হয়, একটি ভিত্তির সাথে নোঙ্গর করা হয় যেটা যন্ত্রটিকে কাত করে এবং উচু করে। সুতরাং,কার্যকারী পৃষ্ঠের উপর অঙ্কনের উপলব্ধি সর্বাধিক সুবিধাজনক উপায়ে অর্জন করা যেতে পারে যেটা অনুভূমিক থেকে উল্লম্ব পর্যন্ত যে কোনও কোণে ঝুঁকতে পারে।
বড় অঙ্কন তৈরি বা পরিবেশের আলোকসজ্জা সহ নকল করা বোর্ডগুলির জন্য A0 দ্বিগুণ-আকারের বোর্ডগুলির জন্য বিশেষ সংস্করণ রয়েছে, যেটায় নির্দিষ্ট সাহায্যের জন্য প্রয়োজনীয় সমস্ত কিছু রয়েছে।
খসড়া তৈরির যন্ত্রের মাধ্যমে কেউ অঙ্কন ক্রিয়াকলাপ সম্পাদন করতে পারে যা অন্যথায় কেবল সনাতন বর্গাকার মাপনী এবং চাঁদার আরও জটিল ব্যবহারের মাধ্যমে অর্জন করা যেতে পারে, উদাহরণস্বরূপ, একটি পূর্বনির্ধারিত কোণ, কোণগুলির পরিমাপ ইত্যাদি অনুসারে সমান্তরাল রেখা অঙ্কন,লম্ব লাইনগুলি,আনত লাইনগুলি অঙ্কন ।
কম্পিউটার-সহায়ক নকশার (সিএডি) বিকাশের সাথে সাথে খসড়া প্রণয়ন যন্ত্রগুলির ব্যবহার, বিশেষত পেশাদার ক্ষেত্রে, মারাত্মকভাবে হ্রাস পেয়েছে, প্রথমে কলমের নকশাকারীরা এবং তারপরে বড় আকারে কালি মুদ্রণযন্ত্র দ্বারা স্থানচ্যুত করা হয়েছে ।
ইকরিমা ইবনে আবি জাহল
ইকরিমা ইবনে আবি জাহল (عكرمة بن أبي جهل (মৃত্যুঃ ৬৩৪ বা ৬৩৬ খ্রিষ্টাব্দ) ছিলেন মুহাম্মাদের একজন সাহাবী ও গুরুত্বপূর্ণ মুসলিম নেতা। আবু জাহল বলে পরিচিত আমর ইবনে হিশাম তার পিতা। প্রথমদিকে ইকরিমাও পিতার মত ইসলামের অন্যতম প্রধান প্রতিদ্বন্দ্বী ছিলেন।
উম্মে হাকিম তার স্ত্রী ছিলেন। উহুদের যুদ্ধে তার স্ত্রী তার সাথে যান। এই যুদ্ধে মক্কার কুরাইশরা মুসলিমদের বিরুদ্ধে লড়াই করে। ৬৩০ সালে মক্কা বিজয়ের পর ইকরিমা ও উম্মে হাকিম দুজনেই ইসলাম গ্রহণ করেন।
ইসলাম গ্রহণের পর ইকরিমা সামরিক ও বেসামরিক উভয় ক্ষেত্রে মুসলিমদের একজন গুরুত্বপূর্ণ নেতা হয়ে উঠেন। খলিফা আবু বকর তাকে মুসায়লিমার বিরুদ্ধে ইয়ামামায় প্রেরণ করেছিলেন।
ইকরিমা ইবনে আবি জাহল ৬৩৪ সালে আজনাদায়নের যুদ্ধে বা ৬৩৬ সালে ইয়ারমুকের যুদ্ধে নিহত হন।
বিডি-০৮
বিডি ০৮ বাংলাদেশ সশস্ত্র বাহিনীর প্রধান অ্যাসল্ট রাইফেল। এটা মূলত চীনা টাইপ ৮১ রাইফেল-এর বাংলাদেশী সংস্করণ। টাইপ ৮১ এবং বিডি ০৮ রাইফেল দেখতে অনেকটা এক তবে এর মধ্যে অনেক পরিবর্তন করা হয়েছে। যেমন: এতে ফিক্সড গ্যাস অপারেটর এর বদলে ফ্লোটিং গ্যাস অপারেটর ব্যবহার করা হয়েছে যা ঝাকি কমাতে সাহায্য করে। এছাড়া এর কার্যকরী দুরত্ব প্রায় ৫০০ মিটার। এর দ্বারা গ্রেনেড নিক্ষেপ করা যায় এবং এতে আধুনিক সাইট ও লেজার ব্যবহার করা যায়। এটি ৫০০ মিটার দূরত্ব পর্যন্ত ৯৯% নির্ভুলভাবে লক্ষ্যভেদ করতে সক্ষম।বিডি ০৮ বাংলাদেশ সমরাস্ত্র কারখানায় তৈরি হয়।
ইতিহাস
১৯৮১ সালে নাগাদ পিপলস লিবারেশন আর্মি (পিএলএ) কর্তৃক চীনে টাইপ ৮১ অ্যাসাল্ট রাইফেল সার্ভিসে চালু করা হয়েছিল কিন্তু ১৯৮০ এর দশকের শেষের দিকে পর্যন্ত তা ব্যাপকভাবে ছড়িয়ে পড়েনি। এটি সোভিয়েত এসকেএস কারবিন এবং টাইপ ৫৬ রাইফেল (একটি চীনা লাইসেন্সে নির্মিত একে-৪৭ ধরনের রাইফেল) এর প্রতিস্থাপিত রূপ। ১৯৮০ সালের মাঝামাঝি সময়ে চীন ও ভিয়েতনামের সীমান্ত বিরোধের সময় এটি প্রথম যুদ্ধের ব্যবহার আসে। পিএলএ তার টাইপ -৮১-এর বেশিরভাগগুলো বর্তমানে টাইপ ৯৫ অথবা টাইপ ০৩ সিরিজের সাথে প্রতিস্থাপিত করেছে, যদিও এটি এখনও রক্ষণাবেক্ষণ এবং সশস্ত্র পুলিশে চীনে ব্যবহৃত হচ্ছে। পরবর্তিতে বাংলাদেশ সেনাবাহিনীর অন্তর্গত বাংলাদেশ সমরাস্ত্র কারখানায় এর নকশার সংস্করণ ও পরিমার্জনার মাধ্যমে ২০০৮ সালে নাগাদ বিডি-০৮ এর উৎপাদন শুরু হয়।
উৎপাদন
বাংলাদেশ সমরাস্ত্র কারখানার প্রতিষ্ঠার কাজ প্রথম শুরু হয় ১৯৬৮ সালে চীন সরকারের আর্থিক ও কারিগরি সহায়তায়। ১৯৭০ সালের ৬ এপ্রিল প্রতিষ্ঠানটির অনুষ্ঠানিক প্রতিষ্ঠার কাজ শুরু হয়। ১৯৯৮ সালে এটিকে আর্মির চীফ অফ স্ট্যাফ স্যাক্রেটারিয়েটের মধ্যে অন্তর্ভুক্ত করা হয় এবং পুরো প্রতিষ্ঠানটিকে নতুন করে সাজানো হয়। ২০০৪-০৫ অর্থবছরে রাইফেল বিডি-০৮ প্রস্তুতের পরিকল্পনা প্রক্রিয়া শুরু হয়। যা সফলতা পায় ২০০৮ সালে নাগাদ। বর্তমানে বাংলাদেশ সমরাস্ত্র কারখানায় রাইফেলটির বার্ষিক উৎপাদন বাড়িয়ে ১৪ হাজারে উন্নীত করা হয়েছে।
ব্যবহারকারী
এবং বাংলাদেশের অন্যান্য আইন প্রয়োগকারী সংস্থা।
রাজিয়া বেগম
রাজিয়া বেগম (৩০ নভেম্বর ১৯৫৮ - ৩১ জুলাই ২০১০) একজন সরকারী কর্মকর্তা ছিলেন যিনি বাংলাদেশের প্রথম নারী জেলা প্রশাসক হিসেবে দায়িত্ব পালন করেন।
জন্ম ও শিক্ষা
রাজিয়া বেগম ১৯৫৮ সালের ৩০ নভেম্বর জামালপুর জেলায় জন্মগ্রহণ করেন। তার পিতা সরকারী কর্মকর্তা ছিলেন ফলে তার শৈশব কাটে পিতার সাথে দেশের বিভিন্ন স্থানে। ১৯৭৪ সালে কুমিল্লা থেকে মাধ্যমিক ও ১৯৭৬ সালে চট্টগ্রাম সিটি কলেজ থেকে উচ্চ মাধ্যমিক পাশ করেন। চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি অর্জন করেন।
কর্মজীবন
১৯৮২ সালে বাংলাদেশ কর্ম কমিশন (বিসিএস) পরীক্ষায় উত্তীর্ণ হয়ে প্রশাসন ক্যাডার হিসবে সরকারী চাকুরীতে যোগদান করেন। তার প্রথম কর্মস্থল ছিল নোয়াখালী জেলায়। তিনি সেখানে জেলা প্রশাসকের কার্যালয়ে সহকারী কমিশনার ও ম্যাজিস্ট্রেট হিসেবে যোগ দেন। পরবর্তীতে পদোন্নতি পেয়ে আরও কয়েকটি জেলায় দায়িত্ব পালন করেন। ২০০১ সালের ২৮ মার্চ তিনি রাজবাড়ী জেলার জেলা প্রশাসক হিসেবে যোগদান করেন এবং ২০০২ সালের ২৫ এপ্রিল পর্যন্ত দায়িত্ব পালন করেন। বাংলাদেশের প্রথম নারী হিসেবে তিনি জেলা প্রশাসক হন। তিনি বিভিন্ন মন্ত্রণালয়ে উপসচিব, সিনিয়র সচিব ও সবশেষ ২০০৯ সালের ৩০ ডিসেম্বর থেকে মৃত্যু পর্যন্ত মহিলা ও শিশু বিষয়ক মন্ত্রণালয়ের ভারপ্রাপ্ত সচিব হিসেবে দায়িত্ব পালন করেন।
ব্যক্তিগত জীবন
রাজিয়া বেগম ব্যাংক কর্মকর্তা নজরুল ইসলাম খানকে বিয়ে করেন। ২০১০ সালের ৩১ জুলাই ঢাকা-আরিচা মহাসড়কের মানিকগঞ্জের পাটুরিয়া মোড়ে এক সড়ক দূর্ঘটনায় রাজিয়া মৃত্যুবরণ করেন।
ঘনীভবন বিক্রিয়া
জৈব রসায়নে, ঘনীভবন বিক্রিয়া হলো দুটি অণুর সংমিশ্রণে একটি অণু তৈরি হওয়া। এ বিক্রিয়ায় পানির মতো একটি ছোট অণুর বিলুপ্তি ঘটে। পানি বিলুপ্ত হয়ে গেলে, বিক্রিয়াটি ডিহাইড্রেশন সংশ্লেষণ হিসাবেও পরিচিত পায়। তবে ঘনীভবন বিক্রিয়ায় পানির পাশাপাশি অ্যামোনিয়া, ইথানল, এসিটিক অ্যাসিড এবং হাইড্রোজেন সালফাইড ইত্যাদি অণুরও বিলুপ্তি ঘটতে পারে।